8. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 454.0/68/104570 της 23 Δεκ. 1978/10 Ιαν. 1979 (ΦΕΚ Β΄  7) Περί Επιλογής – Κατανομής των Εθελουσίως κατατασσομένων εις τας Ενόπλους Δυνάμεις Ελληνίδων. Έχοντες υπ’ όψει: α)Τας διατάξεις της παρ. 2 του άρθρ. 7 του Νόμ. 705/77 «περί Στρατεύσεως Ελληνίδων». β)Τας διατάξεις του υπ’ αριθ. Π.Δ. 636/78 «περί ρυθμίσεως ζητημάτων αφορώντων εις την εθελουσίαν κατάταξιν κ.λ.π.». (Μετά τη σελ. 190,04) Σελ. 190,05 Τεύχος 714 – Σελ. 113 Στράτευση Γυναικών 36.Β.λ.5-8 γ)Το άρθρον μόνον του υπ’ αριθ. Π.Δ. 927/78 «περί Επιλογής των Στρατευσίμων Ελληνίδων», αποφασίζουμε: τα εις τας επομένας παραγράφους καθοριζόμενα: 1.Αι Ελληνίδες αι υποβάλλουσαι αίτησιν δι’ εθελουσίαν κατάταξιν εις το Στράτευμα, υποχρεούνται όπως  προ  της  προσκλήσεώς   των   προς   κατάταξιν, παρουσιάζονται αυτοπροσώπως και εντός τασσομένης προθεσμίας, εις το αρμόδιον Συμβούλιον Επιλογής Οπλιτών (ΣΕΟ), προς εξέτασιν της σωματικής των ικανότητος και αρχικήν επιλογήν. 2.Παρ’ εκάστω Συμβουλίω δύναται να μετέχη κατά την διάρκειαν των εργασιών τούτου ανά είς αξιωματικός του Ναυτικού και της Αεροπορίας, οριζόμενος δια διαταγής του οικείου Γενικού Επιτελείου, του οποίου η γνώμη καταχωρίζεται επί του εντύπου προσόντων. 3.Η κρίσις της σωματικής των ικανότητος ενεργείται βάσει του υπ’ αριθ. 111/74 Π.Δ/τος, ως τούτο ετροποποιήθη και συνεπληρώθη δια του υπ’ αριθ. 719/78 τοιούτου. Αι φέρουσαι παθήσεις,δια τας οποίας προβλέπεται η χορήγησις αναβολής υγείας ή η κρίσις των ως ικανών τρίτης (Ι3) ή τετάρτης (Ι4) κατηγορίας, δεν γίνονται δεκταί προς κατάταξιν. Η κρίσις της σωματικής των ικανότητος, παρά των ΣΕΟ, καταχωρίζεται επί του εντύπου προσόντων, μη εκδιδομένης σχετικής προς τούτο αποφάσεως. 4.Η αρχική επιλογή τούτων ενεργείται κατά τα ισχύοντα δια τους άρρενας και κατά τα ειδικώτερον δι’ οδηγιών της αρμοδίας Διευθύνσεως του Γενικού Επιτελείου Στρατού καθοριζόμενα. 5.Η πρόσκλησίς των προς παρουσίασιν εις τα Συμβούλια Επιλογής Οπλιτών η προθεσμία παρουσιάσεως εις ταύτα, αι έδραι εξετάσεως ως και πάσα ετέρα αναγκαία λεπτομέρεια καθορισθήσονται δια διαταγών του Γενικού Επιτελείου Στρατού. Αι μη παρουσιαζόμεναι εις τα Συμβούλια Επιλογής Οπλιτών ως και αι μη κρινόμεναι επιλογικώς κατάλληλοι, δεν γίνονται δεκταί εις εθελουσίαν κατάταξιν. 6.Αρμόδιον δια την οριστικήν κατανομήν τούτων εις τους Κλάδους των Ενόπλων Δυνάμεων, είναι το Γενικόν Επιτελείον Στρατού, το οποίον ενεργεί ταύτην προ της κατατάξεως, δια της παρ’ αυτώ αρμοδίας Διευθύνσεως. Εις την εργασίαν οριστικής κατανομής μετέχουν και Αξ/κοί εκπρόσωποι του Ναυτικού και της Αεροπορίας, οριζόμενοι υπό των αντιστοίχων Γενικών Επιτελείων. Βάσει των εντύπων προσόντων, της δηλωθείσης εν τη αιτήσει των ή κατά την παρουσίασίν των εις το ΣΕΟ επιθυμίας, της επιλογικής των βαθμολογίας και της συμφώνου γνώμης των μετεχόντων εκπροσώπων των ετέρων κλάδων, κατανέμονται υπό της ως άνω Δ/νσεως, ονομαστικώς, αι δι’ έκαστον Κλάδον Ενόπλων Δυνάμεων αναλογούσαι πρότακτοι Ελληνίδες. Σελ. 190,06 Τεύχος 714 – Σελ. 114 7.Δεν γίνονται δεκταί εις εθελουσίαν κατάταξιν αι τυγχάνουσαι ως εκ της σειράς επιλογικής των επιτυχίας, υπεράριθμοι δια τον Κλάδον των Ενόπλων Δυνάμεων εις τον οποίον εδήλωσαν ότι επιθυμούν να υπηρετήσουν, εκτός εάν υφίστανται κεναί θέσεις προς πλήρωσιν εις έτερον Κλάδον και εδήλωσαν αύται κατά την παρουσίασίν των εις το ΣΕΟ, ότι επιθυμούν τούτο. 8.Η απονομή των ειδικοτήτων ενεργείται μετά την κατάταξίν των, υπό των Γενικών Επιτελείων, δια της παρ’ αυτοίς αρμοδίας Διευθύνσεως ή Επιτελικού Γραφείου, κατά τα ισχύοντα δια την επιλογήν των Υποψηφίων Εφέδρων Αξιωματικών. Ειδικώς δια την Αεροπορίαν ισχύουν τα προβλεπόμενα δια τους οπλίτας. 9.Η παρούσα, της οποίας η ισχύς άρχεται από της δημοσιεύσεώς της δημοσιευθήτω δια της Εφημερίδος της Κυβερνήσεως. 